Lav et referat af nedenstående tekst:

Tekst:
Hvad skal der til for at forbedre mobildækningen i Nordjylland? Er sexisme et problem i de nordjyske byråd? Og hvordan sikres tidlig udredning af psykiske diagnoser? Emnerne spænder bredt i TV2 Nords debatprogram Fokus, som hver mandag zoomer ind på en aktuel problemstilling i Nordjylland. Måske har du allerede set Fokus på TV2 Nord Salto eller her på tv2nord.dk, men vidste du, at debatterne også kan findes som podcast? Lyt til Fokus lige her: Kritik af statsministerbesøg Denne uges debat handler blandt andet om statsminister Mette Frederiksens besøg i Nordjylland 26. november. Her kiggede statsministeren forbi Hjørring Gymnasium og et landbrug ved Øster Brønderslev, men hverken nordjyske minkavlere eller det nordjyske erhvervsliv fik besøg af Mette Frederiksen. Den manglende anerkendelse af især turist- og oplevelsesbranchens udfordringer undrer Tonny Skovsted Thorup, der er administrerende direktør i Destination Nord. - Vi blev jo bedt om i Nordjylland at ”tage en for holdet.” Det har jo blandt andet betydet, at vi ikke har kunnet have nogen gæster. Og det har igen betydet, at nogle er blevet tvangslukket, mens andre har måttet lukke ned, fordi de ikke kunne drive deres forretning, siger han. Ugens Fokus handler også om Brexit og de mulige konsekvenser for fiskeriet i Nordjylland. Se Fokus hver mandag på TV2 Nord Salto klokken 19.50 – eller find Fokus som podcast og lyt med.

Referat:
I debatprogrammet Fokus diskuteres der hver uge aktuelle, nordjyske emner. Debatten kan opleves både på TV og som podcast.